CELEX: 62020CN0133
Language: mt
Date: 2020-03-11 00:00:00
Title: Kawża C-133/20: Talba għal deċiżjoni preliminari mressqa mill-Hoge Raad der Nederlanden (il-Pajjizi l-Baxxi) fil-11 ta’ Marzu 2020 – European Pallet Association eV vs PHZ BV

22.6.2020   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 209/12
            
         
      Talba għal deċiżjoni preliminari mressqa mill-Hoge Raad der Nederlanden (il-Pajjizi l-Baxxi) fil-11 ta’ Marzu 2020 – European Pallet Association eV vs PHZ BV
      (Kawża C-133/20)
      (2020/C 209/18)
      Lingwa tal-kawża: l-Olandiz
      
         Qorti tar-rinviju
      
      Hoge Raad der Nederlanden
      
         Partijiet fil-kawża prinċipali
      
      
         Rikorrenti: European Pallet Association eV
      
         Konvenuta: PHZ BV
      
         Domandi preliminari
      
      
                  1)
               
               
                  
                              (a)
                           
                           
                              Invokazzjoni utli għall-Artikolu 13(2) tar-Regolament dwar it-trade mark Komunitarja (1) jirrikjedi li l-kummerċjalizzazzjoni sussegwenti tal-prodotti ta’ trademark ikkonċernati tippreġudika jew tista’ tippreġudika waħda jew iktar mill-funzjonijiet […] (indikazzjoni ta’ provenjenza u l-funzjoni ta’ garanzija tal-kwalità kif ukoll ta’ komunikazzjoni, investiment u ta’ reklamar) tat-trade mark?
                           
                        
                              (b)
                           
                           
                              fil-każ fejn il-punt (a) tal-ewwel domanda għandu jiġi rispost fl-affermattiv, ir-rekwiżit inkwistjoni jiżdied ma’ dak tal-eżistenza ta’ “raġunijiet leġittimi”?
                           
                        
                              (c)
                           
                           
                              Preġudizzju għal funzjoni waħda jew iktar ta’ din it-trade mark imsemmija fil-punt (a) tal-ewwel domanda huwa dejjem suffiċjenti sabiex l-invokazzjoni għall-Artikolu 13(2) tkun utli?
                           
                        
            
                  2)
               
               
                  
                              (a)
                           
                           
                              Jista’ jitqies b’mod ġenerali li proprjetarju ta’ trade mark jista’, abbażi tal-Artikolu 13(2) tar-Regolament dwar it-trade mark Komunitarja, jopponi kummerċjalizzazzjoni sussegwenti ta’ prodotti taħt it-trade mark tiegħu, meta dawn il-prodotti jissewwew minn persuni li ma humiex il-proprjetarji tat-trade mark jew persuni li lilhom ikun ta kunsens għal dan l-iskop?
                           
                        
                              (b)
                           
                           
                              Fil-każ fejn il-punt (a) tat-tieni domanda għandu jiġi rispost fin-negattiv, l-eżistenza ta’ “raġunijiet leġittimi” fis-sens tal-Artikolu 13(2) tar-Regolament dwar it-trade mark Komunitarja, wara tiswija minn terzi ta’ prodotti mqiegħda fis-suq permezz ta’ jew bil-kunsens tal-proprjetarju tat-trade mark hija dipendenti fuq in-natura tal-prodotti jew fuq in-natura tat-tiswija mwettqa […], jew fuq ċirkustanzi oħra, bħal ċirkustanzi partikolari bħal dawk tal-każ preżenti […]?
                           
                        
            
                  3)
               
               
                  
                              (a)
                           
                           
                              L-oppożizzjoni tal-proprjetarju tat-trade mark fis-sens tal-Artikolu 13(2) tar-Regolament dwar it-trade mark Komunitarja għall-kummerċjalizzazzjoni sussegwenti ta’ prodotti msewwija minn terzi hija eskluża meta jkun sar użu minn din it-trade mark b’mod li ma jistax ikun hemm l-impressjoni li teżisti rabta ekonomika bejn il-proprjetarju tat-trade mark (jew detenturi ta’ liċenzja tiegħu) u l-parti li twettaq il-kummerċjalizzazzjoni sussegwenti tal-prodotti, pereżempju meta bit-tneħħija tat-trade mark u/jew bl-ittikkettjar supplimentari tal-prodotti, ikun jidher ċar wara t-tiswija li din ma tkunx twettqet bil-kunsens tal-proprjetarju tat-trade mark jew tad-detentur tal-liċenzja tiegħu?
                           
                        
                              (b)
                           
                           
                              It-tweġiba dwar il-kwistjoni jekk it-trade mark tistax titneħħa b’mod faċli, mingħajr ma dan jippreġudika l-kapaċità teknika jew l-utilità prattika tal-prodotti, għandha importanza f’dan ir-rigward?
                           
                        
            
                  4)
               
               
                  Il-fatt li hija kwistjoni ta’ trade mark kollettiva fis-sens tar-Regolament dwar it-trade mark Komunitarja għandu importanza għar-risposti li għandhom jingħataw għad-domandi preċedenti u, jekk dan huwa l-każ, f’liema rigward?
               
            
         (1)  Regolament tal-Kunsill (KE) Nru 207/2009 tas-26 ta’ Frar 2009 dwar it-trade mark Komunitarja (ĠU 2009, L 78, p. 1).